# Montclard

Montclard (Montclard en francés) z-es una comuna auvernhassa situada dins lo departament del Naut Léger e la region d'Auvèrnhe-Ròse-Aups, ancianament d'Auvèrnhe.

## Geografia

L'ostau de comuna es a Trabesson (Travesson ?), lo vialatge pus important. Lo vialatge tradicionau, Montclar, pas lònh de la gleisa, es sus un revers, près delh nom significatiu sobre la mapa IGN Bois de l'Hiver. La comuna es quasi totalament boasada.

### Perimètre delh territòri

Comunas confrontantas de Montclar :
| Sant Desdèir de Dolon | Berbezit | Connangles |
| Vals-le-Chastel | | Sent Pal de Senoira |
| Saint-Préjet-Armandon | | Collat |

## Toponimia
### Montclar

Las fòrmas ancianas son : Prioratus de Monclar o de Monte Claro en 1280, Monclars en 1381, Monclair en 1398, Montclar en 1401, La Chastellenie en la paroisse de Montelart en 1511.
Lo nom correspond a un tipe frequent monte(m) claru(m). Lo sens de l'adjectiu es pas evident pr'aquò : benleu « illustre », coma en latin classic, segon la suggestion de Bénédicte Boyrie-Fénié a prepaus de Montclar d'Agenés, o « de color clara », « evident, distinguit » (Ernèst Negre, citat per Bénédicte Boyrie-Fénié), « polit, grand » (Jacques Astor, citat per B. Boyrie-Fénié)$^,$.

### Trabesson

Las fòrmas ancianas son : Tresbessou en 1503, Trebesson en 1521, Trabusson (cadastre), Trabessou en 1888.
Las prumèiras fòrmas, de mesma origina (La Chaa Dieu), pareisson influenciadas per l'occitan tres bessons, puslèu improbable. Los ostaus pus ancians son a la naissença d'un travers (versant), çò que pòt justificar un diminutiu trave(r)son.
La prononciacion aproximativa z-es [trab'sy] (e pas [trab'su]) a Cònlat.

## Istòria

En 1789, Montclar dependiá de la província d'Auvèrnhe, de l'eleccion de Briude, de la subdelegacion de La Chaa Dieu e delh ressòrt de Riam. Sa gleisa parochala, diocèsi de Sant Flor e archipreirat de Briude, èra dedicada a Sant Clar; lo prior màger de l'abadiá de la Chaa Dieu, en tant que prior delh luòc, presentava a la cura.

## Administracion

Lista delhs cònsols successius :
| Periòde | Periòde | Identitat | Etiqueta |
| 2020 | (2026) | Nicolas Vigier | |
| març de 2001 | 2020 | Bernard Monatte | divers dreita |
| | 2001 | | |
| Totas las donadas son pas encara conegudas. |||||

## Demografia

modificar « persona »  v · d · m 
Evolucion demografica Populacion comunala actuala (2013): 61, totala: 61 :
| 1793 | 1800 | 1806 | 1821 | 1831 | 1836 | 1841 | 1846 | 1851 |
| 412 | 371 | 445 | 380 | 420 | 479 | 514 | 416 | 361 |
| 1856 | 1861 | 1866 | 1872 | 1876 | 1881 | 1886 | 1891 | 1896 |
| 353 | 356 | 380 | 364 | 371 | 293 | 249 | 258 | 223 |
| 1901 | 1906 | 1911 | 1921 | 1926 | 1931 | 1936 | 1946 | 1954 |
| 202 | 207 | 190 | 171 | 150 | 157 | 123 | 94 | 86 |
| 1962 | 1968 | 1975 | 1982 | 1990 | 1999 | 2006 | 2007 | 2008 |
| 67 | 67 | 70 | 67 | 67 | 65 | 62 | 62 | 61 72 |
| 2009 | 2010 |
| 62 72 | 62 66 |
| Fonts ||
| Base Cassini de l'EHESS - Nombre retengut a partir de 1962 : Populacion sens comptes dobles - Sit de l'INSEE Evolucion de la populacion 1962-2008 |||||||||
* En 2018 la populacion èra de 55 abitants e la densitat èra de 5,74 ab/km².

## Ligams extèrnes

* Montclar sobelh site de l'Insee

## Nòtas

* ↑ Institut d'Estudis Occitans, Comission Toponimica Occitana, Luòcs, basa de donadas de toponimia occitana. Cèrca «Montclard».
* 1 2 Augustin Chassaing, Antoine Jacotin Dictionnaire topographique... de la Haute-Loire, 1907, p. 185 https://gallica.bnf.fr/ark:/12148/bpt6k392965/f234.item
* ↑ Bénédicte Boyrie-Fénié, Dictionnaire toponymique des communes, Lot-et-Garonne, ed. CAIRN e Institut Occitan, Pau, 2012, p. 177
* ↑ Albert Dauzat, Charles Rostaing, Dictionnaire étymologique des Noms de Lieux en France, Librairie Guénégaud, reedicion 1984, p. 471
* ↑ Augustin Chassaing, Antoine Jacotin Dictionnaire topographique... de la Haute-Loire, 1907, p. 281 https://gallica.bnf.fr/ark:/12148/bpt6k392965/f330.item
* ↑ Enquèsta delh contributor en 2024
* Portal d'Auvèrnhe